**Bun rămas, drag liceu!**

***Aura Onița***

*Clasa a XII-a D*

Am fost opt ani elevă la acest liceu, un liceu de prestigiu cu profesori excelenți. Am legat amintiri frumoase cu colegii și profesorii, pe care nu le voi uita niciodată.  Toată lumea susține că perioada liceului este cea mai frumoasă din viața unui adolescent. La început nu am crezut, dar acum, la final încep să realizez cât de multă dreptate au. După această perioadă mă despart de liceu cu un bagaj mare de cunoștințe care îmi va fi de folos pe parcursul vieții și cu o mare durere în suflet că trebuie să părăsesc școala în care m-am dezvoltat și am învățat să mă descurc în viață. Le urez celor mai mici care citesc aceasta revistă noroc la liceu și am un sfat pentru ei: distrați-vă cât puteți, faceți-vă amintiri frumoase și credeți atunci când cineva va spune că liceul e cea mai frumoasă perioadă a vieții!