***Vlad Diana***

*Clasa a XII-a E*

Experiența liceului, pentru mine, a fost neașteptată. Este o perioadă a schimbărilor, a provocărilor, una în care ne cunoaștem pe noi și totodată învățăm să-i cunoaștem și pe cei din jur.

Au fost patru ani în care am realizat cât de imprevizibilă poate fi viața, în care am învățat că trebuie să trăim prezentul și că aproape totul este temporar.

Liceul este cea mai frumoasă perioadă, care pe mine m-a maturizat, m-a făcut să înteleg că totul depinde de mine în ceea ce mă privește, iar prin diferitele situații prin care am trecut, perioada liceului a contribuit la formarea mea ca persoană.

Am avut parte de o dirigintă care și-a dat interesul și a fost mereu alături de noi. Nu am fost cea mai unită clasă, dar am avut niște colegi cu care m-am înțeles și m-am simțit bine mereu.

A fost o perioadă grea, dar în același timp a fost cea mai frumoasă, a fost plină de experiențe și trăiri noi, mai exact a fost un roller coaster de sentimente.