***Bizău Carla***

*Clasa a XII-a F*

Încă de mică mi-am dorit să urmez acest liceu fiind îndrumată în cea mai mare măsură de ceea ce auzisem despre performanțele elevilor și prestigiul asociat acestui liceu. Voiam să fac parte din acest colectiv și să mă fac remarcată prin rezultate foarte bune la învățătură. Însă, odată ce am trecut pragul acestei clădiri, cu pași sfioși și cu mari emoții pentru ceea ce va urma, am realizat că nu se rezuma totul doar la bagajul de cunoștințe acumulat și la niște note trecute în catalog, ci la viața însăși și la dobândirea calităților necesare integrării în societate.

Pentru mine, CNDV a constituit cadrul perfect în formarea mea ca om. De-a lungul celor patru ani am avut parte de îndrumarea unor profesori minunați care au pus, fiecare în parte, câte o cărămidă la formarea caracterului meu. Unii mi-au fost ca și niște prieteni, alții m-au învățat prin severitatea lor ca nu totul în viață este roz.

Îmi voi aminti cu drag de anii de liceu și de toate „peripețiile” din această perioadă .