**Sfârșitul unei experiențe**

***Ulici Emanuel***

*Clasa a XII-a G*

De multe ori, mi-a fost frică să mă uit în spatele amintirilor și a trecutului a tot ce înseamnă școală. Prima zi, un moment unic. Nu eram amic cu limba vorbită, persoane noi, voci noi, totul a fost foarte confuz. O curiozitate m-a cuprins punându-mi semne de întrebare, ce se află după acele porți gigante de fier? Nimic nu îmi aducea mai mare frică. Mama, singura persoană care mă ținea de mână ca un copil entuziasmat de noua lui viață. Italia, un loc atât de departe și atât de diferit. România? Nici prin visele mele pătrunde nu credeam că voi pași pe pământ românesc. Rememorarea amintirilor aducea adesea lacrimi mai ales după inceperea a noului capitol din viata mea.

Liceul, distracție, iubire, învățătură. Aspectele cele mai importante venite de la sine. Prima iubire, prima petrecere, primul 4 la română. Am intrat cu un gol în stomac pe acea ușă de lemn uscat, mirosul unei încăperi ca de muzeu îmi alina frica. Prima întalnire cu colegii, prima întalnire cu doamna dirigintă, a doua mamă pentru noi. Familia reprezintă iubire și susținere, ceea ce se plimbă ca aerul curat prin clasa noastră. Eram nou, nou-venit din alte împrejurimi. Nu vorbeam limba, nu cunosteam scrisul.

Patru ani nu vor fi nimic, patru ani voi veni zilnic în acea încapere micuță, însă pereții umpluți de amintiri. Bucurie de la felicitările profesorilor, durerea când vedeam stiloul dirigintei mângâind catalogul însemnănd o notă defavorabilă.

Anii treceau, ne maturizam. Adolescenții care erau acum patru ani se transformau în niște majori pregătiți de viață. Liceul ne pregătește de maturitate, ne învață, ne prăbușește, apoi ne ridică. Panglicile, momentul din viată care ne spune că nu mai suntem copii. Durerea din sufletul nostru care spune „la revedere”. La revedere tuturor râsetelor din timpul orelor, la revedere colegului de bancă, la revedere carnetului drag, la revedere liceului. Banchetul ne spune fericire, cu speranța de a ne întâlni mereu la fel.

Ultimul strigăt al catalogului care ne spune „Rămas bun, colegi”!