**Trăiri la final de liceu**

***Teleptean Ionuț Gabriel***

*Clasa a XII-a G*

„Lucrați pentru o cauză, nu pentru aplauze. Trăiți viață, pentru a exprima, nu pentru a impresiona. Nu vă străduiți să vă faceți remarcată prezența, ci doar să vi se simtă absența.Ori de câte ori vă îndoiți de cât de departe puteți merge, amintiț-vă cât de departe ați ajuns. Amintiți-vă toate cu câte v-ați confruntat, toate luptele pe care le-ați câștigat și toate temerile pe care le-ați depășit.”

Pentru început am rugămintea ca fiecare dintre dumneavoastra, atât colegi, cât și diriginți, pentru câteva momente să închideti ochii, pentru a încerca să ne întoarcem în timp, mai exact cu patru ani în urmă. Dacă toată lumea a făcut acest gest, e firesc ca în mare parte să simțiți bucuria , dar și emoția zilei în care pentru prima dată ați călcat în acest liceu, fiind oficial elevii acestui colegiu. Vă amintiți acel moment? Vă amintiți agitația acelei zile, când fiecare dintre noi eram dezorientați, cu inima cât un purice...aștepând ca fiecare să-și cunoască colegii, dar mai ales să o cunoscă pe cea care urma să ne ia sub aripa ei protectoare, stimata doamna diriginta LUCACI GEORGETA? Pe atunci eram doar IX G, acum am evoluat suntem XII G, dar același suflet.

N-am trăit niciodată acestă stare, când pot să spun că un ochi plânge și altul râde... Plânge datorită faptului că drumul nostru se aproprie de sfârșit, urmând o despărțire, fiecare mergând pe drumul său. În acelasi timp celălat ochi râde, poate e un râs confuz, dar să fim serioși, înainte de acest moment poate că fiecare dintre noi a așteptat sfârșitul.

Îmi aduc ades aminte,

De colegul meu de şcoală,

Că era cel mai cuminte

Şi mai bun la socoteală.”

Dragi colegi, o parte din articolul meu se adresează vouă. Nu am uitat de voi, nu am cum să uit! Am trait alături de voi, ca într-o familie, având mai mulți frați și surori, împărtășind momente frumoase. De la fiecare am avut de învățat câte ceva. Cred  că niciunul dintre noi, chiar dacă ar vrea nu ar putea să uite momentele petrecute împreună, dar mai ales trăznăile. Cum am putea să-l uitam pe domnul Gelu fugărindu-ne pe hol, amenintându-ne că dacă ieșim din liceu nu ne mai primește înapoi, sau momentele în care am fost uniti, ajutându-ne unul pe celălat să sărim gardul, sau cine poate să uite sandvișul savuros al colegului de bancă în zilele în care eram faliți. După spusele colegului :,,Ai bani mănânci, n-ai bani, nu ți-e foame’’

Mă bucur că am fost uiniți și că am încercat să aducem rezultate bune clasei XII G. Asa este, nu am fost cea mai buna clasă, însă nici cea mai slabă, în ciuda criticilor ce le-am primit de-a lungul acestor ani. De multe ori aceste lucruri ne-au motivat, cu toate ca uneori XII G-ul era considerat nu tocmai o clasa de genii. Nu-i nimic, criticile multora ne-au făcut să ne dorim să le arătăm că tot ce s-a spus despre această clasă nu a fost adevărat, lucru pe care îl vor vedea la afișarea rezultatelor de la bacalaureat. Vă doresc baftă la examen si muult,muult succes în viață.

Acum o să mă adresez inimii acestei clase, mama G-ului, o DOAMNĂ din toate punctele de vedere. Nu există cuvinte pentru a vă mulțumi în totalitate. Ati fost mereu alături de noi, v-ați implicat trup și suflet în formarea noastră. Comparativ cu toți profesorii, ati fost singura persoană care ne-a înțeles de fiecare dată. Ziua devenea mai frumoasă odată cu vizita dumneavoastră, era suficient, ba chiar mai mult, o vorbă bună, de la un om bun să ajunga la urechile noastre. În numele clasei îmi cer scuze pentru momentele de tensiune, dar cu toate acestea momentele bune au acoperit acele mici scăpări. Sperăm că nu v-am dezamăgit si că vă mândriți cu noi la fel cum și noi suntem mândri cu dumneavoastră.

Un sfârșit înseamnă un nou început. Încheierea acestei etape din viata noastra reprezintă STARTUL în formarea profesională. Îmi vine greu să cred că nu o să mai am parte de anii de liceu, așteptând cu disperare vacanța de vară .Îmi vine greu să cred că a trecut așa repede și nu în ultimul rând mi-e groaza de BAC!!!

Cu siguranță o să-mi lipsească diminețile în care nu voiam să merg la școală, dar eram obligat. O să-mi lipsească banca în care am stat și nu în ultimul rând clopoțelul care anunța pauza , pe care uneori îl așteptam cu sufletul la gură, salvându-mă de ascultat sau de profesorul care mi se părea că-mi face viața un calvar. Parcă sufletul îmi plânge când mă gândesc că toate sunt pe terminate.

Colegilor din CNDV le doresc să fie uniți și să profite maxim de toate momentele petrecute împreună. Totodată îi îndemn să treacă cu vederea peste micile certuri, anii de liceu sunt prea frumoși pentru așa ceva.

IUBESC CNDV!